MUNICIPIUL CRAIOVA

CONSILIUL LOCAL AL MUNICIPIULUI CRAIOVA
        HOTĂRÂREA NR.52
privind desemnarea dnei. Delia Ciucă, în calitatea de reprezentant legal al Consiliului Local al Municipiului Craiova în Adunarea Generală a Asociaţiei de Dezvoltare Intercomunitară de Gestionare a Deşeurilor ECODOLJ
Consiliul Local al Municipiului Craiova întrunit în şedinţa ordinară din data de 23.02.2017; 

Având în vedere raportul nr.20629/2017 întocmit de Direcţia Servicii Publice prin care se propune desemnarea dnei. Delia Ciucă, în calitatea de reprezentant legal al Consiliului Local al Municipiului Craiova în Adunarea Generală a Asociaţiei de Dezvoltare Intercomunitară de Gestionare a Deşeurilor ECODOLJ;

Potrivit prevederilor Hotărârii Guvernului nr.742/2014 şi Hotărârii Guvernului nr.    855/2008 pentru aprobarea Actului constitutiv-cadru și Statutul-cadru al asociațiilor de dezvoltare intercomunitară cu obiect de activitate serviciile de utilități publice;

În temeiul art. 11, art. 36 alin. 2 lit. d coroborat cu alin.6 lit.a, pct.14, art. 45 alin.1,  art.61 alin.2 şi art.115, alin.1, lit.b din Legea nr. 215/2001, republicată, privind administraţia publică locală;
HOTĂRĂŞTE:
Art.1.  Se aprobă desemnarea dnei. Delia Ciucă, Director executiv în cadrul Direcţiei Servicii Publice, în calitatea de reprezentant legal al Consiliului Local al Municipiului Craiova în Adunarea Generală a Asociaţiei de Dezvoltare Intercomunitară de Gestionare a Deşeurilor ECODOLJ.
Art.2.  La data intrării în vigoare a prezentei hotărâri, se modifică în mod corespunzător Actul Constitutiv şi Statutul Asociaţiei de Dezvoltare Intercomunitară de Gestionare a Deşeurilor ECODOLJ, precum şi Hotărârile Consiliului Local al Muncipiului Craiova nr.360/2008 şi nr.37/2012.
Art.3.  Se aprobă desemnarea dnei. Alina Marin, inspector de specialitate în cadrul  aparatului de specialitate al Primarului Municipiului Craiova, în calitate de reprezentant legal al Consiliului Local al Municipiului Craiova, să voteze în Adunarea Generală ordinea de zi, în cazul în care reprezentantul Consiliului Local Craiova nu poate participa la ședința Adunării Generale a Asociației de Dezvoltare Intercomunitară de Gestionare a Deşeurilor ECODOLJ.
Art.4. Primarul Municipiului Craiova prin aparatul de specialitate: Serviciul Administraţie Publică Locală, Direcţia Servicii Publice, dna.Delia Ciucă şi dna. Alina Marin vor aduce la îndeplinire prevederile prezentei hotărâri.

